S-6446/2019

Dómur

Mál þetta, sem dómtekið var 11. desember sl., er höfðað með ákæru, útgefinni af lögreglustjóranum á höfuðborgarsvæðinu 12. nóvember 2019, á hendur S-kk-þgf F-kk-þgf J-kk-þgf, kt. [...], [...], [...], fyrir eftirtalin brot framin á árinu 2018:

1. Umferðarlagabrot, með því að hafa fimmtudaginn 22. mars ekið bifreiðinni [...] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 530 ng/ml, nordíazepam 180 ng/ml, díazepam 170 ng/ml, nítrazepam 57 ng/ml og alprazólam 13 ng/ml) um Höfðabakka í Reykjavík, við Stekkjarbakka, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

2. Umferðarlagabrot, með því að hafa fimmtudaginn 23. ágúst ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 65 ng/ml) um Hafnarfjarðarveg í Garðabæ, við Engidal, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

Umferðar og fíkniefnalagabrot, með því að hafa mánudaginn 15. október ekið bifreiðinni [...] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 775 ng/ml, tramadól 245 ng/ml, odesetýltramadól 45 ng/ml, alprazólam 6,8 ng/ml, klónazepam 5,3 ng/ml) um Suðurgötu í Reykjavík þar sem lögregla hafði afskipti af ákærða og haft í vörslum sínum í sölu og dreifingarskyni 27,19 grömm af amfetamíni, sem lögregla fann við leit í bifreiðinni.

Teljast brotin varða við 1., sbr. 2. mgr. 44. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 27,19 grömmum af amfetamíni sem lögreglan lagði hald á við leit í bifreiðinni [...] samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 167.000 kr. í peningum og farsímum af gerðunum Apple og Samsung sem lögregla lagði hald á samkvæmt heimild í 7. mgr. 5. gr. sömu laga.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Sakaferill ákærða hefur ekki áhrif á ákvörðun refsingar.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.160.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 40 daga.

Með vísan til lagaákvæða í ákæru er ákærði sviptur ökurétti í 1 ár og 8 mánuði frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 27,19 g af amfetamíni, 167.000 krónur í peningum og farsímar af gerðunum Apple og Samsung sem lögregla lagði hald á við rannsókn málsins.

Ákærði greiði þóknun tilnefnds verjanda síns á rannsóknarstigi B-kk-ef J-kk-ef lögmanns 63.240 krónur að virðisaukaskatti meðtöldum og þóknun skipaðs verjanda síns fyrir dómi, E-kk-ef Á-kk-ef lögmanns, 105.400 krónur, að meðtöldum virðisaukaskatti. Ákærði greiði jafnframt 606.844 krónur í annan sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf F-kk-nf J-kk-nf, greiði 1.160.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 40 daga.

Ákærði er sviptur ökurétti í 1 ár og 8 mánuði frá birtingu dómsins að telja.

Upptæk eru gerð til ríkissjóðs 27,19 g af amfetamíni, 167.000 krónur í peningum og farsímar af gerðunum Apple og Samsung.

Ákærði greiði þóknun tilnefnds verjanda síns á rannsóknarstigi B-kk-ef J-kk-ef lögmanns 63.240 krónur að virðisaukaskatti meðtöldum og þóknun skipaðs verjanda síns fyrir dómi, E-kk-ef Á-kk-ef lögmanns, 105.400 krónur, að meðtöldum virðisaukaskatti. Ákærði greiði 606.844 krónur í annan sakarkostnað.

H-kvk-nf S-kvk-nf B-kvk-nf

Með vísan til lagaákvæða í ákæru eru gerð upptæk til ríkissjóðs 27,19 g af amfetamíni, 167.000 krónur í peningum og farsímar af gerðunum Apple og Samsung sem lögregla lagði hald á við rannsókn málsins.

Ákærði greiði þóknun tilnefnds verjanda síns á rannsóknarstigi B-kk-ef J-kk-ef lögmanns 63.240 krónur að virðisaukaskatti meðtöldum og þóknun skipaðs verjanda síns fyrir dómi, E-kk-ef Á-kk-ef lögmanns, 105.400 krónur, að meðtöldum virðisaukaskatti. Ákærði greiði jafnframt 606.844 krónur í annan sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

Ákærði, S-kk-nf F-kk-nf J-kk-nf, greiði 1.160.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 40 daga.

Ákærði er sviptur ökurétti í 1 ár og 8 mánuði frá birtingu dómsins að telja.

Upptæk eru gerð til ríkissjóðs 27,19 g af amfetamíni, 167.000 krónur í peningum og farsímar af gerðunum Apple og Samsung.

Ákærði greiði þóknun tilnefnds verjanda síns á rannsóknarstigi B-kk-ef J-kk-ef lögmanns 63.240 krónur að virðisaukaskatti meðtöldum og þóknun skipaðs verjanda síns fyrir dómi, E-kk-ef Á-kk-ef lögmanns, 105.400 krónur, að meðtöldum virðisaukaskatti. Ákærði greiði 606.844 krónur í annan sakarkostnað.

H-kvk-nf S-kvk-nf B-kvk-nf